****

**รายงานการประชุม**

**งานแผนและบริหารความเสี่ยง**

**ประจำเดือน ธันวาคม 2563 ครั้งที่ 4/2563**

**วันศุกร์ที่ 25 ธันวาคม พ.ศ. 2563 เวลา 09.00-11.00 น.**

**ณ ห้องเรียน 4303 อาคารขวัญทอง มหาวิทยาลัยวงษ์ชวลิตกุล**

**รายนามผู้เข้าร่วมประชุม**

|  |  |  |  |
| --- | --- | --- | --- |
| 1 | อาจารย์ ดร.สุจินดา  | สถิรอนันต์ | หัวหน้างานแผนและบริหารความเสี่ยง |
| 2 | นางสาว มาณิการ์  | สวนหนองปลิง | เจ้าหน้าที่งานแผนและบริหารความเสี่ยง |
| 3 | นางสาว ทัชมา  | ขันธวิธิ | เจ้าหน้าที่งานแผนและบริหารความเสี่ยง |
| 4 | นางสาว อุมาพร | กระจ่างโพธิ์ | เลขานุการงานแผนและบริหารความเสี่ยง |

**รายนามผู้ไม่ได้เข้าร่วมประชุม (ติดภารกิจ)**

|  |  |  |  |
| --- | --- | --- | --- |
| 1 | รองศาสตราจารย์ ดร.รัชนี | ศุจิจันทรรัตน์ | รองอธิการบดีฝ่ายแผนและพัฒนา/ผู้อำนวยการสำนักแผนและประกันคุณภาพ |

**เริ่มประชุมเวลา 09.00 น.**

**วาระที่ 1 เรื่องแจ้งเพื่อทราบ**

 อาจารย์ ดร.สุจินดา สถิรอนันต์ ประธานในที่ประชุม มีเรื่องแจ้งเพื่อทราบดังต่อไปนี้

 **1.1 ประกาศมหาวิทยาลัยวงษ์ชวลิตกุล เรื่อง มาตรการและการเฝ้าระวังการแพร่ระบาดของโรคติดเชื้อไวรัสโคโรนา 2019**

 จากสถานการณ์การแพร่ระบาดของโรคติดเชื้อไวรัสโคโรนา 2019 ซึ่งมีแนวโน้มที่จะเกิดการระบาดรุนแรงในวงกว้างมากขึ้น เพื่อประโยชน์ในการป้องกัน ลดความเสี่ยงในการแพร่กระจายและลดโอกาสการรับสัมผัสโรคโควิด-19 จึงขอให้ทุกท่านปฏิบัติตามมาตรการป้องกันการแพร่ระบาดของโรคติดเชื้อไวรัสโคโรนา 2019 ตามที่มหาวิทยาลัยวงษ์ชวลิตกุลประกาศอย่างเคร่งครัด

 **มติที่ประชุม :** รับทราบและปฏิบัติ

 **1.2 การดำเนินกิจกรรม 7 ส. และกำหนดการตรวจประเมิน**

 คุณอุมาพร กระจ่างโพธิ์ แจ้งให้ทราบว่า จากที่ประชุมคณะกรรมการ 7 ส. ได้กำหนดการตรวจประเมิน ครั้งที่ 1 ระหว่างวันที่ 5-31 มกราคม 2564 ซึ่งคณะกรรมการอยู่ระหว่างกำหนดวันตรวจประเมิน หากกำหนดวันได้แล้วจะแจ้งให้หน่วยงานทราบก่อนทำการตรวจประเมิน ซึ่งหัวข้อที่จะประเมินประกอบด้วย 1. สภาพห้องทำงาน (12 รายการประเมิน) 2. อุปกรณ์เครื่องใช้สำนักงาน (5 รายการประเมิน) 3. ตู้เก็บเอกสาร/วัสดุอุปกรณ์ (5 รายการประเมิน) 4. ไฟฟ้าและแสงสว่าง (3 รายการประเมิน) 5. มุมกาแฟ (3 รายการประเมิน)

โดยมีเกณฑ์การให้คะแนนดังนี้

“–” คือ ไม่ขอรับการประเมิน (เฉพาะศูนย์/สำนักที่ไม่มีมุมกาแฟ)

“0” คือ ไม่มีการดำเนินการ

“1” คือ มีการดำเนินการแต่ไม่สมบูรณ์

“2” คือ มีการดำเนินการสมบูรณ์ที่สุด

หมายเหตุ กรณี ศูนย์/สำนักที่มีมุมกาแฟ ประเมิน 28 รายการ และไม่มีมุมกาแฟ ประเมิน 25 รายการ

**มติที่ประชุม :** รับทราบ

 **1.3 แจ้งเลื่อนการจัดงานเลี้ยงสังสรรค์ปีใหม่ของสถาบันในเครือวงษ์ชวลิตกุล**

 ตามที่มหาวิทยาลัยฯ ได้กำหนดการจัดงานเลี้ยงสังสรรค์ปีใหม่สถาบันในเครือวงษ์ชวลิตกุล ในวันอังคารที่ 29 ธันวาคม 2563 ณ หอประชุมวงษ์ชวลิตกุลนั้น ทั้งนี้เพื่อเป็นการป้องกันและลดความเสี่ยงในการแพร่กระจายของโรคโควิด-19 มหาวิทยาลัยฯ จึงเลื่อนการจัดงานเลี้ยงสังสรรค์ปีใหม่ออกไปจนกว่าสถานการณ์ดังกล่าวจะคลี่คลาย

 **มติที่ประชุม :** รับทราบ

 **1.4 แจ้งกำหนดการประชุมสภามหาวิทยาลัยวงษ์ชวลิตกุล ประจำปี พ.ศ. 2564**

 สภามหาวิทยาลัยวงษ์ชวลิตกุล ได้กำหนดให้มีการประชุมสภามหาวิทยาลัยฯ ประจำปี พ.ศ. 2564 ดังนี้

 ครั้งที่ 1/2564 วันเสาร์ที่ 20 กุมภาพันธ์ 2564

 ครั้งที่ 2/2564 วันเสาร์ที่ 22 พฤษภาคม 2564

 ครั้งที่ 3/2564 วันเสาร์ที่ 17 กรกฎาคม 2564

 ครั้งที่ 4/2564 วันเสาร์ที่ 18 กันยายน 2564

 ครั้งที่ 5/2564 วันเสาร์ที่ 20 พฤศจิกายน 2564

 ครั้งที่ 6/2564 วันเสาร์ที่ 18 ธันวาคม 2564

 ซึ่งงานแผนและบริหารความเสี่ยง ได้กำหนดเสนอแผนปฏิบัติการประจำปี มหาวิทยาลัยวงษ์ชวลิตกุล ปีการศึกษา 2564 ต่อที่ประชุมสภามหาวิทยาลัยฯ วันเสาร์ที่ 22 พฤษภาคม 2564 สำหรับหน่วยงานที่มีความจำเป็นจะต้องจัดทำโครงการก่อน ให้ยื่นเสนอโครงการเพื่อขออนุมัติจากอธิการบดี

 **มติที่ประชุม :** รับทราบ

 **1.5 การเตรียมจัดประชุมชี้แจงจัดทำแผนปฏิบัติการประจำปี มหาวิทยาลัยวงษ์ชวลิตกุล ปีการศึกษา 2564**

 งานแผนและบริหารความเสี่ยง ได้กำหนดวันจัดประชุมชี้แจงจัดทำแผนปฏิบัติการประจำปี มหาวิทยาลัยวงษ์ชวลิตกุล ปีการศึกษา 2564 ในวันอังคารที่ 5 มกราคม 2564 เวลา 09.00-12.00 น. ณ ห้องเรียน 1307 อาคารมุข-ปราณี ซึ่งจะมีการชี้แจงเกี่ยวกับข้อมูลต่อไปนี้

 - แจ้งผลการดำเนินงานตามแผนปฏิบัติการประจำปีฯ รอบ 6 เดือน ให้ผู้เข้าร่วมประชุมทราบ เกี่ยวกับการขออนุมัติโครงการว่ามีกี่โครงการ และรายงานผลตัวชี้วัดใดที่ได้ดำเนินการไปแล้ว

 - แจ้งปัญหาที่พบในการเขียนโครงการที่เสนอขออนุมัติ เช่น การเขียนชื่อยุทธศาสตร์,ชื่อกลยุทธ์ ซึ่งยังเขียนชื่อเดิม

 - ปรึกษาหารือเพื่อหาแนวทางในการเบิกจ่ายงบประมาณ ได้แก่ ค่ารถตู้, ค่าอาหาร

 - จัดทำคำสั่งแต่งตั้งคณะกรรมการพิจารณาโครงการตามแผนปฏิบัติการฯ ปีการศึกษา 2564 และ คณะกรรมการดำเนินงานจัดทำแผนปฏิบัติการฯ ปีการศึกษา 2564

 **มติที่ประชุม :** รับทราบ

**วาระที่ 2 รับรองรายงานการประชุมครั้งที่แล้ว**

นางสาวอุมาพร กระจ่างโพธิ์ เลขานุการ เสนอที่ประชุมเพื่อพิจารณารับรองรายงานการประชุมฯ ครั้งที่ 3/2563 วันพุธที่ 25 พฤศจิกายน 2563 มีการแก้ไขดังนี้

 1) หน้า 2 ข้อ 3.1 องค์ประกอบที่ 2 เพิ่มตัวบ่งชี้

 - ข้อ 2.3 ระดับความสำเร็จของการติดตามและประเมินผลการดำเนินงานตามแผนปฏิบัติการ ชนิดตัวบ่งชี้ ผลผลิต (O)

 - ข้อ 2.4 ระดับความสำเร็จของการติดตามและประเมินผลการดำเนินงานการบริหารความเสี่ยง ชนิดตัวบ่งชี้ ผลผลิต (O)

 **มติที่ประชุม :** รับรองรายงานการประชุม

**วาระที่ 3 เรื่องสืบเนื่อง**

 **3.1 การจัดทำคู่มือการประกันคุณภาพการศึกษาภายใน**

งานแผนและบริหารความเสี่ยง ได้จัดทำคู่มือการประกันคุณภาพภายในเสร็จเรียบร้อยแล้ว ซึ่งจะต้องคำนึงถึงองค์ประกอบคุณภาพที่ใช้เป็นแนวทางในการควบคุม การตรวจสอบและการประเมินคุณภาพ ตามวงจรคุณภาพ ประกอบด้วย การวางแผน (Plan) การดำเนินงานและเก็บข้อมูล (Do) การประเมินคุณภาพ (Check) และแนวทางการปรับปรุง (Act) โดยมีรายละเอียดดังนี้

 P = เริ่มกระบวนการวางแผนการประเมินตั้งแต่ต้นปีการศึกษา โดยนำผลการประเมินปีก่อนหน้านี้มาใช้เป็นข้อมูลในการวางแผนโดยต้องเก็บข้อมูลตั้งแต่เดือนมิถุนายน

 D = ดำเนินงานและเก็บข้อมูลบันทึกผลการดำเนินงานตั้งแต่ต้นปีการศึกษา คือ เดือนมิถุนายน-พฤษภาคม ปีถัดไป

 C = ดำเนินการประเมินคุณภาพภายใน ระหว่างเดือนพฤษภาคม-มิถุนายน

 A = วางแผนปรับปรุงและดำเนินการปรับปรุงตามผลการประเมิน โดยนำข้อเสนอแนะและผลการประเมินของคณะกรรมการการประเมินคุณภาพภายในมาวางแผนปรับปรุงการดำเนินงาน มาจัดทำแผนปฏิบัติการประจำปี หรือจัดทำโครงการพัฒนา

 **มติที่ประชุม :** รับทราบ

 **3.2** **การกำหนดตัวบ่งชี้และเกณฑ์การประเมิน**

งานแผนและบริหารความเสี่ยง สำนักแผนและประกันคุณภาพ ได้ประชุมพิจารณาและได้กำหนดเกณฑ์และตัวบ่งชี้ของหน่วยงานใหม่ จำนวน 2 องค์ประกอบ 6 ตัวบ่งชี้ ดังนี้

|  |  |  |
| --- | --- | --- |
| **องค์ประกอบการประกันคุณภาพการศึกษา** | **ตัวบ่งชี้** | **ชนิดตัวบ่งชี้** |
| **องค์ประกอบที่ 1** **การบริหารจัดการ** | 1.1 กระบวนการพัฒนาแผน | กระบวนการ (P) |
| 1.2 การพัฒนาบุคลากร | กระบวนการ (P) |
| 1.3 การบริหารความเสี่ยง | กระบวนการ (P) |
| 1.4 การจัดการความรู้ | กระบวนการ (P) |
| **องค์ประกอบที่ 2** **การดำเนินงานตามพันธกิจของหน่วยงาน** | 2.1 ระดับความสำเร็จของการพัฒนาและปรับปรุงกระบวนการดำเนินงาน | ผลผลิต (O) |
| 2.2 ระดับความพึงพอใจของผู้รับบริการ | ผลผลิต (O) |

 **มติที่ประชุม :** เห็นชอบ

**วาระที่ 4 เรื่องเสนอเพื่อพิจารณา**

 **4.1 การประเมินความเสี่ยงของงานแผนและบริหารความเสี่ยง รอบ 6 เดือน ปีการศึกษา 2563 ดังนี้**

คณะกรรมการบริหารความเสี่ยงของงานแผนและบริหารความเสี่ยง ได้ประเมินผลการดำเนินงานรอบ 6 เดือน ปีการศึกษา 2563 ดังนี้

 **1) ความเสี่ยงด้านการปฏิบัติงาน**

|  |  |  |  |
| --- | --- | --- | --- |
| **ประเด็นความเสี่ยงและปัจจัย/สาเหตุความเสี่ยง** | **ระดับความเสี่ยงที่มี****(L x I)****ต้นปีการศึกษา** | **ระดับความเสี่ยงที่มี** **(L x I)****รอบ 6 เดือน** | **ผลการประเมิน****ความเสี่ยง** |
| 1. มีโอกาสเกิดการติดเชื้อและแพร่ระบาดของโรคติดเชื้อโคโรนา 2019 (COVID-19) | 3 x 5 = 15เสี่ยงสูง | 4 x 5 = 20เสี่ยงสูงมาก | เพิ่ม |
| 2. การดำเนินงานด้านแผนและการบริหารความเสี่ยงไม่เป็นไปตามแผนที่กำหนดไว้ - จำนวนหน่วยงานต่างๆ ส่งรายงานการจัดทำแผนและรายงานการบริหารความเสี่ยงล่าช้ากว่ากำหนด | 5 x 5 = 25เสี่ยงสูงมาก | 5 x 5 = 25เสี่ยงสูงมาก | คงเดิม |
| 3. อัตราการคงอยู่ของบุคลากรมีน้อย การลาออกของบุคลากรในหน่วยงานมีสูง | 3 x 5 = 15เสี่ยงสูง | 4 x 5 = 20เสี่ยงสูงมาก | เพิ่ม |

 **มติที่ประชุม :** รับทราบ

**วาระที่ 5 เรื่องอื่นๆ**

 **5.1 การส่งรายงานภาระงานรายบุคคล ประจำเดือนธันวาคม 2563**

ตามที่ประชุมคณาจารย์และบุคลากรมหาวิทยาลัยฯ ครั้งที่ 8/2563 ขอความร่วมมือบุคลากรสายสนับสนุนบันทึกภาระงานของตนเองที่ทำในแต่ละวัน ทั้งนี้ให้เริ่มตั้งแต่วันที่ 1 ธันวาคม 2563 เป็นต้นไป โดยส่งที่หัวหน้างานขั้นต้น

 **มติที่ประชุม :** รับทราบและดำเนินการ

 **5.2 การปรับปรุงข้อมูลปฏิทินการปฏิบัติงานฯ**

 เนื่องจากที่ประชุมสภามหาวิทยาลัยฯ ได้กำหนดการประชุมสภามหาวิทยาลัยฯ ประจำปี 2564 ขึ้น งานแผนและบริหารความเสี่ยงได้ปรับปรุงปฏิทินการดำเนินงานปีการศึกษา 2563 จำนวน 2 หัวข้อ คือ

1) รายงานผลการดำเนินงานตามแผนปฏิบัติการ ปีการศึกษา 2563 (รอบ 9 เดือน) และเสนอ (ร่าง) แผนปฏิบัติการฯ ปีการศึกษา 2564 (มิ.ย.64-พ.ค.65) จากเดิมวันที่ 24 เมษายน 2564 ***เป็น*** วันที่ 22 พฤษภาคม 2564

2) จัดทำเล่มแผนปฏิบัติการฯ ปีการศึกษา 2564 (มิ.ย.64-พ.ค.65) และเผยแพร่ทางเว็ปไซต์สำนักแผนและประกันคุณภาพ จากเดิมวันที่ 30 เมษายน 2564 ***เป็น*** วันที่ 24 พฤษภาคม 2564

**มติที่ประชุม :** รับทราบและดำเนินการแก้ไขข้อมูลลงในปฏิทินการปฏิบัติงานฯ

ประชุมครั้งต่อไปวันศุกร์ที่ 29 มกราคม 2564

**ปิดประชุมเวลา 11.30 น.**

 (นางสาวอุมาพร กระจ่างโพธิ์)

เลขานุการงานแผนและบริหารความเสี่ยง

ผู้บันทึกรายงานการประชุม